Relativisme piwulang Jawa kabukten uga nuwuhake sikap sing toleran lan permisif. Yen sing tuwuh iku sikap toleran mesthine ora dadi masalah awit sing jeneng wong Jawa kuwi kondhang pinter ngemong, Iuwes, lan bisa manjing ajur ajer. Nalika ana konflik-konflik antaretnis saksuwene iki durung tau ana wong Jawa sing dimungsuhi lan memungsuhan. Umpama ana mesthi dudu amarga saka asale etnis minangka wong Jawa nanging amarga faktor pribadi lan faktor subyektif liyane. Saka tuwuhe sikap toleran iki akeh kepercayaan lan uga agama kang tuwuh sesandhingan wiwit jaman kuno nganti saiki. Yen pletikan konflik mbok menawa ana ning ora nganti sumebar lan mbebayani bebrayan.